દેશભરના પંડાલોમાં, શેરીઓમાં, અને ભક્તજનોના ઘરમાં વિઘ્નહર્તા, બુદ્ધી, અને જ્ઞાનના દેવતાના આગમનની તૈયારીઓ થઈ ચૂકી છે. વિઘ્નહર્તા ગણેશજી સર્વ દેવોમાં પ્રથમ પૂજ્ય દેવ છે. 25મી તારીખે ભક્તજનો ગણપતિજીનું વિધી વિધાનો સાથે સ્થાપન કરશે, અને યથાશક્તિ મુજબ એક દિવસ, ત્રણ દિવસ, પાંચ દિવસ કે પછી નવ દિવસ સુધી પ્રભુ ભક્તિમાં લીન રહીને છેલ્લા દિવસે વિસર્જન કરશે. આ સમગ્ર નવ દિવસ સુધી જ્યાં જુઓ ત્યાં ગણેશ પંડાલો જોવા મળશે, અનેક કાર્યક્રમોનું આયોજન હાથ ધરવામાં આવશે.